पाकिस्तान में आतंकवादी हमले में चार मरे, 33 घायल  
आतंकवादियों ने पुलिस के एक वाहन पर पश्चिमोत्तर पाकिस्तान के हंगू शहर में बम हमला किया जिसमें चार लोगों की मौत हो गयी।
आतंकवादियों ने पुलिस के एक वाहन पर पश्चिमोत्तर पाकिस्तान के हंगू शहर में बम हमला किया जिसमें चार लोगों की मौत हो गयी जबकि 33 अन्य घायल हो गए। पुलिस ने बताया कि विस्फोट में उस वैन को निशाना बनाया गया जो नियमित गश्त पर थी। विस्फोट की चपेट में अनेक अन्य वाहन और घर भी आ गये। चार पुलिसकर्मी और अनेक महिलाएं और बच्चे घायलों में शामिल हैं।  मृतकों की शिनाख्त और विस्फोट की प्रकृति के बारे में तत्काल जानकारी नहीं मिल पायी है। घटनास्थल पर तत्काल एंबुलेंस को भेजा गया ताकि घायलों को अस्पताल लाया जा सके। गंभीर रूप से जख्मी लोगों को पेशावर ले जाया गया है। फिलहाल किसी संगठन ने इस हमले की जिम्मेदारी नहीं ली है।